Norges Fiskarlag

Norges Fiskarlag ble stiftet i 1926 og er både fagforening og arbeidsgiverforening for norske yrkesfiskere. Laget organiserer enefiskere, lottakere (som kan være fisker, fangstmann, kokk eller maskinisthttps://www.regjeringen.no/no/dokumenter/prop-193-l-20122013/id735755/?ch=5) og fiskebåtredere. Laget er en organisasjon av arbeidstakere, arbeidsgivere, og enkeltmannsforetak.  

 Ledelse 
Per 2025 er Kåre Heggebø Fiskarlagets styreleder. Sverre Johansen er per 2025 generalsekretær i Norges Fiskarlag. 

Historikk
Norges Fiskarlag ble dannet i Bodø 16. juli 1926. Ifølge verket I kamp for havets verdier av Pål Christensen og Abraham Hallenstvedt (2005), var stiftelsen av Fiskarlaget resultatet av en lang prosess, der også utenforstående grupper så behovet for å organisere fiskerne. Slik sett kan en si at det startet helt tilbake til 1870 med opprettelsen av Selskapet til Fremme av Fiskeriet innenfor Drøbak. Det første kjente tiltaket fra fiskernes egen side på å organisere seg, kom omkring århundreskiftet (Uthaug Fiskarlag,1899), og utviklingen gikk gjennom flere faser før man fikk etablert en nasjonal organisasjon med formål å organisere alle yrkesfiskere i landet. Det målet kan ikke sies å være endelig oppnådd før i 1936.

Høsten 1989 vedtok laget den såkalte Trålstigen - et vedtak som«i røynda handla det om langsiktig fordeling av totalkvotenane mellom ulike fartøygrupper, og vedtaket var laget sitt råd til styresmaktene om korleis den burde vere. Vedtaket kom utan høyring i organisasjonen, det var gjort i eit sterkt splitta styre med ei stemmes overvekt. Å leggje ei så viktig sak framfor landsmøtet vart det heller ikkje tid til. «Trålstigen» vart mest omstridd når det gjald fordelinga av torsk mellom kystflåten og trålarane. I snitt, og grovt rekna, gjev den cirka 25 prosent til trålarane og resten til kystflåten. Stigen har også ein glideskala som gjev aukande andel til kystflåten når totalkvoten er liten, og tilsvarende meir til trålarane når kvoten er auka. Dette skjedde på trappene til torskekrisa i 1990 med historisk låge torskekvotar. Fiskarlaget sitt vedtak utløyste raseri i Nord-Noreg. Troms Arbeiderparti ville ha trålerane ut av norsk fiske» (...) På landsmøta kom det til flere harde omkampar der kystflåten kom med krav til omfordeling. Havfiskeflåten møtte med motkrav og trugsmål om å lage sine egne faglege og økonomiske organisasjonar om dei ikkje fekk det som dei ville. Resultatet vart skjøre kompromiss som fekk mange fiskarar til å vende laget ryggen».Gunnar Grytås (30. april 2016). «Gjer som Røkke: Gravlegg pliktene». Klassekampen, s. 23

Organisasjon
Norges Fiskarlags hovedkontor ligger i Trondheim.    

Etter en omorganisering av organisasjonen i 2023 har Norges Fiskarlag to medlemslag og en gruppeorganisasjon. Disse er Nord Fiskarlag og Sør-Norges Fiskarlag, samt Fiskebåt. 

Norges Fiskarlag har per 2025 om lag 85 lokallag. 

De to medlemslagene representerer i hovedsak fiskere innenfor kystflåten, mens Fiskebåt organiserer fartøy fra havfiskeflåten. Med utgangspunkt i denne organisasjonsstrukturen er det også etablert tarifforganisasjoner for medlemmene, som tilfredsstiller Arbeidstvistelovens krav. Avtaleverket omfatter medlemmene på fartøy/redersida og de som er mannskap ombord, og er forpliktende for de som er medlemmer på begge sider. 

Historisk var Fiskarlaget organisert med opptil flere medlemslag per fylke. Flere sammenslåingsprosesser har blitt gjort de siste tiårene.  

Fra januar 2023 har Fiskarlagets administrasjon følgende kontorsteder: 

 Norges Fiskarlag: Trondheim, Tromsø, Ålesund, Måløy, Bergen og Oslo 

 Nord Fiskarlag: Bodø, Tromsø og Trondheim 

 Sør-Norges Fiskarlag: Ålesund, Bergen og Oslo 

 Fiskebåt: Ålesund, Tromsø, Bergen og Oslo  

Norges Fiskarlag er en demokratisk oppbygd organisasjon, Lagets høyeste beslutningsorgan er landsmøtet som samles annethvert år. Landsmøtet har i alt 69 delegater. Landsmøtet velger Landsstyret som består av 14 medlemmer, fordelt med 10 på regionlagene og 4 til Fiskebåt. 

 Medlemsutvikling 

Formålsparagraf
Hensikten med Norges Fiskarlag er nedfelt i formålsparagrafen, der det står:Norges Fiskarlag er en politisk uavhengig faglig landsorganisasjon for fiskere som helt eller delvis ernærer seg ved fiske og fangst, sammensluttet i medlemslag og faglige landsomfattende gruppeorganisasjoner.

Laget har til formål å samle landets fiskere i en organisasjon for derigjennom å skape enhet og kraft i arbeidet for å fremme fiskernes faglige, økonomiske, sosiale og kulturelle interesser. 

Norges Fiskarlags hovedoppgave er å være fag- og interesseorganisasjon for norske fiskere, og næringsorganisasjon for fangstleddet i den norske fiskerinæringen.

Disse målene søkes nådd ved:

a.  i tilslutning til det særskilt vedtatte arbeidsprogram å arbeide for å gjennomføre fiskerens krav overfor myndighetene og andre. Norges Fiskarlag skal
være myndighetenes fremste premissleverandør og samarbeidspartner      i utformingen av norsk fiskeripolitikk.

b.  å bruke alle de til rådighet stående midler for å fremme organisasjonen blant fiskerne. 

c.  å utvikle og ivareta fiskernes økonomiske organisasjoner og fremme samarbeid i de forskjellige greiner i fiskerinæringa.

d.  å utvikle og drive en serviceorganisasjon for også slik å fremme medlemmenes interesser på en mest mulig fordelaktig måte.På Fiskarlagets landsmøte 2011 ble det vedtatt at følgende arbeidsområder skulle gis særlig prioritet i det videre arbeidet: Lønnsomhet - nasjonale og internasjonale rammebetingelser
 Miljø og klima
 Konkurrerende bruk av havet
 Matvaretrygghet
 Rekruttering av arbeidskraft  til flåteleddet
 Forskning og utvikling

 Fiskarlagets Kystkulturpris 
Norges Fiskarlag innstiftet i 1990 «Fiskarlagets Kystkulturpris», som etter vedtektene skal tildeles en person/institusjon som på en aktiv måte har stimulert og fremmet forståelse for en levende kyst- og fiskerkultur i Norge. Prisen ble første gang utdelt i 1992, og ble i perioden 1992–2021 utdelt annethvert år.

 Mottagere 

 1992: Johan Bojer Godal
 1994: «Fiskarkjærringan » v/Norges Fiskarkvinnelag
 1996: Johan Borgos
 2001: Amy Lightfoot
 2003: Jo van der Eynden
 2005: Torunn Herje
 2007: Arve Tunheim
 2009: Helge Stangnes
 2011: Sverre Jan Nordmo
 2013: Thorvald Tande sr., grunnlegger og mangeårig redaktør av bladet Norsk Fiskerinæring
 2015: Roy Jacobsen
 2017: Svein Tommie Hardy – «for sitt store arbeid for å ivareta kystkulturen på hjemstedet Værøy i Lofoten»
 2019: Inge Halstensen
 2021: Trøndelag Kysthistoriske Museum

 Litteratur  
 Pål Christensen og Abraham Hallenstvedt: I kamp om havets verdier. Norges Fiskarlags historie. Trondheim: Norges Fiskarlag 2005 ISBN 82-303-0558-7 400s. 

 Referanser 

Eksterne lenker



Kategori:Norske fiskeriorganisasjoner
Kategori:Norske fagforbund
Kategori:Norske arbeidsgiverforeninger
Kategori:Organisasjoner etablert i 1926
Kategori:1926 i Norge